cyanic-selkie/wikianc huggingface dataset:
Japānas baltegle
Apraksts
Japānas baltegle ir mūžzaļš skuju koks, kas sasniedz 20—30 m augstumu. Stumbra diametrs ir līdz 0,9 m. Koka mūža ilgums parasti ir 80—90 gadu. Iztur -34…-40 °C temperatūru. Koks var panest noēnojumu, bet labāka augšanai ir saules apspīdēta vieta. Baltegle var augt neitrālās un skābās smilšmāla un smagās māla augsnēs.
Vainagam var būt šaura konusa vai parasta konusa forma. Miza ir brūnganpelēka, un jauniem kokiem uz mizas ir sveķu pūslīši. Vecākiem kokiem tā ir diezgan gluda, pelēka. Jaunie dzinumi ir gaiši brūni, cieši klāti ar brūniem matiņiem. Skujas ir spožas un tumši zaļas, apakšpusē zilganbaltas, ar 8—10 atvārsnītēm. Skujas ir 1,5—3,2 cm garas, ar strupu galu, ar robiņu. Vīrišķajām ziedkopām ir cilindra forma, tās ir sarkanīgā purpura krāsā (5) 6—8 cm garas. Sēklas ir aptuveni 6 mm garas, oranžas, ar 3 mm gariem, zilganas purpura krāsas spārniem.
Izmantošana
Japānas baltegle nav toksiska. To galvenokārt izmanto kā dekoratīvu augu. Nedaudz izmanto konstrukcijām un kā Ziemassvētku eglīti.
Ucunomija
Ucunomija (ja, ) ir Japānas pilsēta Kanto reģiona ziemeļos, Točigi prefektūras administratīvais centrs.
Pilsētas iedzīvotāju skaits 2020. gada 1. janvārī bija 519 223, apdzīvotības blīvums 1246 cilvēki/km2. Pilsētas platība ir 416,85 km2. Ucunomija pazīstama kā gjoza pelmeņu izcelsmes vieta. Pilsētā ir vairāk nekā 200 gjoza restorānu.
Ģeogrāfija
Ucunomija atrodas Točigi prefektūras centrālajā daļā, Kanto līdzenuma ziemeļos. Tā atrodas aptuveni 100 km attālumā no Tokijas. Ap 25 km uz ziemeļiem no Ucunomijas atrodas vēsturiskā Niko pilsēta. Pilsēta atrodas aptuveni 100 metrus virs jūras līmeņa.
Klimats
Ucunomijā ir mitrs subtropu klimats (Kepena klimata klasifikācija: Cfa) ar karstām un mitrām vasarām un aukstām ziemām. Gada vidējā temperatūra ir 13,3°C, vidējais nokrišņu daudzums ir 1454 mm, visvairāk nokrišņu ir septembrī. Visaugstākā temperatūra ir augustā, vidēji 25,7°C, zemākā janvārī, vidēji -1,8°C.
Ekonomika
Ucunomija ir Točigi prefektūras komerciālais un industriālais centrs. Tajā atrodas Canon optikas ražotne, Japan Tobacco rūpnīca, Honda projektēšanas centrs. Kijoharas industriālajā parkā bāzēti dažādi industriālie koncerni. Pilsētas centrā atrodas viens no lielākajiem iepirkšanās centriem Kanto reģionā, Bell Mall.
Ucunomijas pelmeņi
Pēc Otrā pasaules kara japāņu kareivji, atgriežoties no Mandžūrijas, atveda gjoza pelmeņu receptes. Drīz pēc tam vairāki no tiem Ucunomijā atvēra pelmeņu restorānus. Apzinoties to popularitāti, 1990. gadā pilsētas vadība izveidoja Ucunomijas gjoza asociāciju, kas tikai palielināja to polularitāti pilsētā. Tas palīdz piesaistīt tūristus un palielināt ieņēmumus.
Pilsētā ir 30 restorāni, kas specializējas gjoza gatavošanā. Tiek uzskatīts, ka no Japānas pilsētām visvairāk gjoza pelmeņu tiek apēst tieši Ucunomijā. Pie Ucunomijas JR dzelzceļa stacijas atrodas piemineklis ar 1,5 metrus lielu pelmeņa atveidojumu.
Katru gadu pilsdrupu parkā notiek Ucunomijas gjpza pelmeņu festivāls, kurā apmeklētājiem iespējams nogaršot dažādu veidu pelmeņus, ko piedāvā vietējie restorāni. Festivāla programmā ir arī mūzikas grupu un komiķu uzstāšanās.
Nitras apriņķis
Apriņķa Nova Vesas pie Žitavas ciemā dzimis futbola treneris Dušans Uhrins (Dušan Uhrin, 1943).
Kārlis Hartlaubs
Kārlis Hartlaubs (de;, Brēmerhāfene — , Brēmene) bija Vācijas šahists.
Biogrāfija
Piedzimis advokāta ģimenē. 1882. gadā ģimene pārcēlusies uz Freiburgu, kur Hartlaubs mācījies vietējā universitātē. 1902. gadā ieguvis juridisko zinātņu doktora grādu. 1904. gadā iecelts par notāru.
Šahu iemācījies spēlēt piecpadsmit gadu vecumā. Jau no jaunības vairāk par praktisku spēli Hartlaubu aizrāvusi šaha kompozīcija. Pirmo savu uzdevumu viņš publicējis 1887. gadā. Vēlāk regulāri publicējies Vācijas presē. Bijis Freiburgas, Minhenes un Vīsbādenes šaha klubu biedrs. Savus labākos rezultātus šaha turnīros sasniedzis pirms Pirmā pasaules kara.
Bijis ļoti asa un uzbrūkoša stila šahists. Atstājis vairākas agresīvas idejas šaha atklātņu teorijā, no kurām pazīstamākais ir viņa vārdā nosauktais variants Englunda gambītā: 1. d4 e5 2. dxe5 d6.
Entonijs Makijs
Entonijs Dveins Makijs (en, dzimis ) ir amerikāņu aktieris.
Makijs kino debitējis ar lomu biogrāfiskajā filmā "Astotā jūdze" (2002). Vēlāk ticis nominēts Independent Spirit balvai par lomu filmā Brother to Brother (2004). Tajā pašā gadā piedalījies arī trillera filmā "Mandžūru kandidāts" (The Manchurian Candidate) un sporta drāmā "Miljons dolāru mazulīte" (2004). Vēlāk attēlojis lomas filmās "Pusnelsons" (2006), "Ērgļa acs" (Eagle Eye, 2008), "Sapieris" (2008), "Bēdīgi slavens" (Notorious, 2009), "Likteņa labotāji" (2011) un "Cietais tērauds" (2011).
Starptautisku atpazīstamību guvis attēlojot lomu Marvel Cinematic Universe filmā "Kapteinis Amerika: Ziemas kareivis" (2014) un Disney+ seriālā The Falcon and the Winter Soldier (2021). Piedalījies arī filmās "Detroita" (Detroit, 2017), The Hate U Give (2018), Synchronic (2019) un "Baņķieris" (2020).
Stefans de Vreis
Stefans de Vreis (nl; dzimis ) ir Nīderlandes futbolists, Itālijas A sērijas kluba Internazionale un Nīderlandes futbola izlases aizsargs.
Viņš sāka savu karjeru Eredivisie klubā Feyenoord 17 gadu vecumā, pēdējā sezonā būdams kapteinis. Feyenoord rindās pavadīja piecus gadus, līdz 2014. gada jūnijā pievienojās Romas klubam S.S. Lazio. 2018. gada maijā parakstīja piecu gadu līgumu ar Internazionale.
Nīderlandes izlasē spēlējis 2014. gada FIFA Pasaules kausā.
Sasniegumi
Lazio
Inter Milan
Moaness Daburs
Moaness Daburs (he, dzimis ) ir Izraēlas futbolists, spēlē uzbrucēja pozīcijā, Izraēlas futbola izlases dalībnieks. Kopš 2020. gada Daburs pārstāv Vācijas Bundeslīgas komandu TSG 1899 Hoffenheim. Iepriekš Daburs ir spēlējis Izraēlas komandās Maccabi Ahi Nazareth un Maccabi Tel Aviv F.C., Šveices Superlīgas komandā Grasshopper Club Zürich, Austrijas Bundeslīgas komandā Zalcburgas "Red Bull" un La Liga komandā Sevilla FC.
Sasniegumi
Maccabi Tel Aviv
Ņikita Ņikitins
Ņikita Ņikitins (ru, dzimis ) ir bijušais Krievijas hokejists, spēlēja aizsarga pozīcijā.
Moaness Daburs
Sasniegumi
Red Bull Salzburg
Ņikita Ņikitins
2004. gada NHL draftā Ņikitinu ar kopējo 136. numuru piektajā kārtā izvēlējās Sentluisas "Blues". 2004–05. gada sezonā debitējis Krievijas Superlīgas komandā Omskas "Avangard". 2010. gadā noslēdzis līgumu ar Sentluisas "Blues", kur viņš pavadīja divas nepilnas sezonas, līdz viņš tika aizmainīts uz Kolumbusas "Blue Jackets". Vēlāk spēlējis arī Edmontonas "Oilers". 2016. gadā atgriezies "Avangard" komandā, bet 2019. gadā karjeru noslēdza Čeļabinskas "Traktor" rindās.
Sešu dinastiju laiks
Sešu dinastiju laiks apzīmē Ķīnas vēstures laiku no 220. gada līdz 589. gadam, kas sākās līdz ar Haņu dinastijas sabrukumu un beidzās ar Sui dinastijas izveidošanos. Šis laiks iekļauj Trīs valstu posmu (220.-280.), Dzjiņu dinastijas pastāvēšanas laiku (265.-420.) un Ziemeļu un Dienvidu dinastiju laiku (420.-589.). Nosaukums radies no sešām dinastijām, kuru galvaspilsēta atradās Czjankanā, tagadējās Naņdzjinas tuvumā.
Vienotas valsts sabrukums iezīmēja tradicionālās konfūcisma vērtību sistēmas sabrukumu, par populārākajām reliģijām kļūstot no Indijas ienākušajam budismam un daoismam. Daudzo īslaicīgo valstiņu pastāvēšana sagrāva Debesu mandāta un lojalitātes konceptus, augstmaņiem visu laiku pakļaujoties kārtējam iekarotājam un troņa uzurpatoram. Visu Ķīnu drīz klāj vairāki desmiti tūkstoši budistu tempļu. Par spīti politiskajai un militārajai nestabilitātei, šajā laikā attīstījās medicīna, astronomija, botānika un ķīmija. Tika izgudrota ķerra un gaisa pūķi. Pirmo reizi apkurei sāka izmantot ogles. Budistu tekstu tulkošana noveda pie literatūras attīstības, īpaši uzplaukstot mīlas dzejai. Aizsākas milzīgu budistu pagodu celtniecība, budistu tempļu un kulta alu sienas izrotāja gleznotas freskas.
Ķīniešu elites un iedzīvotāju bēgšana uz dienvidiem noveda ne tikai pie jaunas galvaspilsētas nodibināšanas, bet arī aristokrātisko ģimeņu varas nostiprināšanās, meritokrātijai un civilierēdņiem zaudējot savu iepriekšējo varu. Arī ziemeļus sagrābušie barbari centās virzīties uz dienvidiem, un ātri pārņēma ķīniešu kultūru un paražas. 311. gadā barbari ieņēma un izlaupīja galvaspilsētu Luojaņu, iesākot Sešpadsmit karalistu posmu ziemeļos. Karš un bandītu uzbrukumi pilnībā izpostīja Šaņsji, Hebei, Šaņdunas provinces, kurās palikušie augstmaņi cēla nostiprinātus fortus, kuros patverties iedzīvotājiem. Iesākās feodālā sadrumstalotība, fortu vadoņiem veidojot savstarpējas aizsardzības alianses, kā arī sadarbojoties ar ziemeļu barbaru karaspēku. Ziemeļos pakāpeniski nostiprinājās Ziemeļu Vei dinastijas valsts, kas pārņēma ķīniešu kultūru. 493. tā savu galvaspilsētu pārcēla uz atjaunoto Luojaņu.
Funkcionālā pārtika
Funkcionālā pārtika ir pārtika, kam pievienotas dažādas bioloģiski aktīvas sastāvdaļas, kas uzlabo veselību, veicina organisma fizioloģisko darbību un samazina saslimstības risku. Apzīmējums „funkcionālā pārtika” radās Japānā 20. gadsimta 80. gados, kad tās zinātnieki veica plašus pētījumus par atsevišķu pārtikas sastāvdaļu ietekmi uz organismu un saslimstību, tādējādi cenšoties mazināt valsts veselības sistēmas izmaksas.
Sešu dinastiju laiks
Ziemeļnieku iebrukumi dienvidos apskatāmi Ziemeļu un Dienvidu dinastiju kontekstā. No ziemeļiem bēgušajai elitei šeit neizdevās izveidot stabilu valsti. 547. gadā tikai 1000 kareivju liela ziemeļnieku grupa iebruka dienvidos, sagrābjot Lian dinastijas valdnieku Sjao Jaņu (Vudi) un izveidojot gandrīz 100 000 vīru lielu armiju. Gandrīz 50 gadus valdījušo Sjao Jaņu ieslodzījumā nomērdēja badā. Dienvidus galīgi 589. gadā iekaroja Sui dinastija.
Ņikita Ņikitins
Krievijas hokeja izlases sastāvā piedalījies 2012. gada Pasaules čempionātā, kur tika izcīnīta zelta medaļa. Ņikitins tika iekļauts izlases sastāvam 2014. gada ziemas olimpiskajās spēlēs.
Funkcionālā pārtika
Ražošana
Funkcionālo pārtiku ražo ar 4 dažādām pieejām:
Rubens Vargass
Rubens Estefans Vargass Martiness (Ruben Estephan Vargas Martinez; dzimis Adligensvilā) ir Šveices futbolists, kas spēlē pussarga pozīcijā, Šveices futbola izlases dalībnieks. Kopš 2019. gada pārstāv Vācijas Bundeslīgas klubu FC Augsburg.
Moaness Daburs
Sasniegumi
Sevilla
Rubens Vargass
Karjera
Profesionāla futbolista karjeru sāka Šveices klubā FC Luzern. 2019. gada vasarā pārgāja uz Vācijas klubu FC Augsburg.
Šveices izlasē debitēja 2020. gada Eiropas čempionāta kvalifikācijas spēlē pret Gibraltāru, nākot uz maiņu spēles 74. minūtē. Pirmos vārtus izlases labā guva arī pret Gibraltāru tā paša turnīra ietvaros. Tika iekļauts izlases sastāvā dalībai 2020. gada Eiropas čempionāta finālturnīrā. Tajā piedalījās četrās spēlēs. Viņš realizēja pēcspēles 11 metru sitienu astotdaļfināla spēlē pret Franciju, bet neiesita ceturtdaļfinālā pret Spāniju.
Moaness Daburs
Sasniegumi
Individuālie sasniegumi
Vilhelms Pīks
Frīdrihs Vilhelms Reinholds Pīks (dzimis, miris ) bija VDR valsts darbinieks. Pirmais un vienīgais VDR prezidents no 1949. gada 11. oktobra līdz savai nāvei.
Dzimis kučiera ģimenē Gūbenes pilsētas austrumdaļā, kas mūsdienās ir Polijas pilsēta Gubina. Pēc skolas beigšanas mācījās par galdnieku. 1895. gadā iestājās Vācijas Sociāldemokrātiskajā partijā. No 1896. gada strādāja Brēmenē, kur kļuva par pilsētas parlamenta locekli. Pirmā pasaules kara laikā ieņēma pretkara pozīciju, tāpēc tika tiesāts, tomēr Pīkam izdevās emigrēt uz Amsterdamu. Pēc kara 1981. gadā atgriezās Berlīnē un bija viens no Vācijas Komunistiskās partijas dibinātājiem. 1921. gadā tika ievēlēts Komunistiskās Internacionāles Izpildu komitejā. Kopš 1928. gada - Reihstāga deputāts. 1922. gadā bija viens no Sarkanās palīdzības dibinātājiem.
1945. gada 1. jūlijā atgriezās Vācijas padomju okupācijas zonā. 1946. gadā kopā ar Oto Grotevolu kļuva par Vācijas Sociālistikās vienības partijas (VSVP) līdzpriekšsēdētāju, bet 1949. gadā, nodibinoties VDR, - par tās pirmo un vienīgo prezidentu. Tomēr faktiski valsti vadīja Valters Ulbrihts, kurš bija VSVP CK ģenerālsekretārs.
Pupiki (Izvaltas pagasts)
Pupiki ir ciems Izvaltas pagastā, Krāslavas novadā. Atrodas 259 km attālumā no Rīgas.
Čehijas krona
Čehijas krona ir Čehijas oficiālā valūta. To parasti apzīmē ar Kč vai ar ISO kodu CZK. 1 krona atbilst 100 helleriem. Čehijas krona (un Slovākijas krona Slovākijā) nomainīja Čehoslovākijas kronu. 2014. gada aprīlī viens eiro atbilda 27,502 Čehijas kronām.
Sniega vētrasputns
Sniega vētrasputns (Pagodroma nivea) ir vienīgā suga sniega vētrasputnu ģintī (Pagodroma), kas pieder vētrasputnu dzimtai (Procellariidae). Sniega vētrasputns ir viens no retajiem putniem, kas, izņemot tuvākās salas, ligzdo tikai Antarktīdā. Un līdz ar dienvidu polāro klijkaiju (Stercorarius maccormicki) tas ir vistālāk dienvidos ligzdojošais putns pasaulē. Sniega vētrasputns ir novērots pat dienvidpola tuvumā.
Starp sistemātiķiem nav vienprātības par sniega vētrasputna klasifikāciju. Daži izvirza hipotēzi, ka populācijas, kas ligzdo uz ziemeļiem no Antarktīdas varētu būt piederīgas citai sugai. Tomēr faktu trūkuma dēļ hipotēze kopumā netiek pieņemta.
Izskats un īpašības
Sniega vētrasputns ir vidēja auguma, ar pilnīgi baltu apspalvojumu, bet tā acis un izteikti mazais knābis melns. Toties kājas zilpelēkas. Abi dzimumi ir gandrīz vienādi, lai gan mātītes ir nedaudz mazākas. Toties jaunos putnus var atpazīt pēc melnās joslas, kas stiepjas pāri pleciem un mugurai. Šai sugai ir raksturīgas lielas atšķirības augumos. Lielākie indivīdi var būt pat 1,5 reizes lielāki par mazākajiem. Tā ķermeņa garums ir 30—40 cm, spārnu plētums 75—95 cm, svars 240—460 g. Sniega vētrasputnam ir gari spārni un aste, kas sakļauta izskatās kā taisnstūris, bet lidojumā izplešas kā vēdeklis. Tas ir ļoti veikls putns, kas spēj lidot tuvu gar ūdens virsmu vai pacelties augstu gaisā. Atšķirībā no citiem vētrasputniem, tas biežāk ātri sasit spārnus un retāk izmanto planēšanu.
Sniega vētrasputns kopīgi ar Antarktikas vētrasputnu, raibo vētrasputnu, dienvidu lielo vētrasputnu, ziemeļu lielo vētrasputnu, ķildi un dienvidu ķildi veido atsevišķu okeāna vētrasputnu grupu, kurai piemīt īpašības, kādas nav citiem vētrasputniem. To nāsu ejas ir izceltas no augšknābja kopējās formas, veidojot garas, ragainas, cauruļveida nāsu ejas. Pārējiem vētrasputniem nāsis atrodas augšknābja plaknē. Turklāt kā visiem vētrasputniem knābi veido 7—9 plātnītes. Viena no šīm plātnītēm izveido līko augšknābja galu. Turklāt kuņģī izdalās īpaša eļļa, kas tiek lietota kā aizsardzības līdzeklis pret ienaidniekiem, kā arī kā barojoša, enerģiju dodoša barība gan mazuļiem, gan pašiem, ko lietot garos pārlidojumos. Visbeidzot virs nāsu ejām sniega vētrasputnam atrodas sāls dziedzeri, kas palīdz putna ķermenim atbrīvoties no sāls, kuru tas bagātīgi uzņem ar jūras ūdeni.
Dzīves veids
Sniega vētrasputna izplatība ir cieši sasitīta ar Antarktīdas jūrām. To visbiežāk var novērot rajonos, kuros bagātīgi peld aisbergi un ledus, uz kura tas atpūšas. Tas ligzdo kalnos, klintīs un akmeņainos klajumos gan krastā, gan iekšzemē līdz pat 440 km attālumā no krasta un 2400 metriem virs jūras līmeņa. Sniega vētrasputns pamatā uzturas ledus tuvumā un reti aizlido tālāk atklātā jūrā gan ziemā, gan vasarā.
Barība
Sniega vētrasputns barojas ar kriliem, zivīm, kalmāriem un maitas gaļu, kas var būt pārpalikumi no roņa, vaļa, putna vai kāda cita miruša dzīvnieka. Parasti tas izvēlas medījumu, kas peld tuvu ūdens virsmai, bet sniega vētrasputns spēj arī nirt un medīt zem ūdens.
Ligzdošana
Lielāko daļu gada sniega vētrasputns ir vientuļnieks, bet oktobra beigās vai novembra sākumā tas atgriežas ligzdošanas kolonijās. Tēviņi izpilda īpašu deju, lai piesaistītu mātītes uzmanību. Kad abu knābji ir saskārušies, pāris ir izveidojies. Ligzda ir vienkārša, sekla bedrīte vai nu veidojusies dabīgi vai izkasīta starp akmeņiem. Tā parasti ir piesegta ar kādu klints pārkari, kas ligzdu pasargā no ienaidniekiem un laika apstākļiem. Starp pāriem veidojas spēcīga konkurence par labākajām ligzdošanas vietām. Putni ir teritoriāli un agresīvi. Tie plēšas, izmantojot nagus, knābjus, spārnus un dzelteno kuņģa eļļu. Dējumā ir viena balta ola. Inkubācijas periods ilgst 41—49 dienas. Pēc izšķilšanās pirmās 8 dienas abi vecāki ļoti agresīvi uzmana mazuli, kuram parasti mēģina uzbrukt dienvidu polārās klijkaijas. Jaunie putni izlido pēc 41—45 dienām. Tas parasti notiek februāra beigās vai martā. Sniega vētrasputns dzīvo 14—20 gadus savvaļā.
Ādažu iela (Bukulti)
Ādažu iela ir viena no Ropažu novada Garkalnes pagasta ielām Bukultos. Iela sākas krustojumā ar Jaunciema gatvi un beidzas krustojumā ar Baltezera ielu.
Ielu savienojumi
Ādažu iela ir savienota ar šādām ielām:
1972. gada Eiropas čempionāta futbolā dalībvalstu sastāvi
Šajā lapā uzskaitīti 1972. gada Eiropas čempionāta futbolā oficiāli apstiprinātie izlašu sastāvi.
🇧🇪 [[belgium national football team|belgium]]
Treneris: Raimons Gutalss
Treneris: Aleksandrs Ponomarevs
🇭🇺 [[hungary national football team|hungary]]
Treneris: Rudolfs Ilovskis
Sendijas Hukas pamatskolas apšaude
Sendijas Hukas (Sandy Hook) pamatskolas apšaude notika Ņūtaunā, Konektikutā, ASV. Apšaudes organizators un izpildītājs bija 20 gadus vecais Ādams Pīters Lanza (Adam Peter Lanza).
Lanza neilgi pirms plkst 9.30 (pēc vietējā laika) savās mājās nogalināja savu māti Nensiju Lanzu. Vēlāk viņš devās uz Sendijas Hukas pamatskolu, kur nogalināja sešus no skolas personāla, kā arī 20 skolēnus. Pēc masu slepkavības izdarīšanas Lanza izdarīja pašnāvību, iešaujot sev galvā. Kopumā mira 28 cilvēki, savukārt divi tika ievainoti. Šī ir otra nāvējošākā apšaude ASV mācību iestāžu vēsturē pēc 2007. gada slaktiņa Virdžīnijas Tehniskajā universitātē.
Nove Zāmku apriņķis
Nove Zāmku apriņķis ir Slovākijas Nitras apgabala administratīvā iedalījuma vienība. Robežojas ar Nitras apgabala Komārno, Šaļas, Nitras un Levices apriņķiem, kā arī Ungāriju.
Apriņķa Kamenicas pie Hronas ciemā dzimis futbolists Kornels Salāta (Kornel Saláta, 1985).
Pasvīkelva
Pasvīkelva (no) jeb Pātsjoki (fi, ru) ir 117 kilometrus gara upe Somijā, Norvēģijā un Krievijā.
Novada Inari ezera ūdeņus uz Barenca jūru. Gandrīz visā tecējumā veido Krievijas—Norvēģijas robežu. 20. gadsimtā upē radīta 7 HES kaskāde, no kuriem dažas HES pieder Krievijai, dažas Norvēģijai. Caurtek daudziem ezeriem. Upe caurtek Pasvīkas dabas rezervātam.
GSAT-5P
GSAT-5P (GSAT-5 Prime) bija Indijas sakaru pavadonis, kurš tika zaudēts nesējraķetes avārijā 2010. gada decembrī.
GSAT-12 palaists 10:34  UTC ar nesējraķeti GSLV Mk.I (lidojums F06) no Satiša Dhavana kosmosa centra. 24 sekundes pēc starta tiks zaudēta kontrole pār četriem cietās degvielas paātrinātājiem. 63. sekundē tika iedarbināts pašiznīcināšanas mehānisms, un raķete ekslodējā. Atlūzas iekrita Bengālijas līcī. Šī bija otrā raķetes GSLV avārija pēc kārtas, pēc GSAT-4 zaudēšanas 2010. gada aprīlī.
GSAT-12 bija paredzēts ievadīt ģeostacionārajā orbītā punktā 55° austrumu garuma, aizvietojot nokalpojušo pavadoni INSAT-3E. Darbības ilgums bija plānots 14 gadi.
Pupiki (Robežnieku pagasts)
Pupiki ir ciems Robežnieku pagastā, Krāslavas novadā. Atrodas 297 km attālumā no Rīgas.
Apdzīvotā vieta atrodas pie autoceļa V626. Ciema apkārtnē atrodas Ormijs.
Saūda Arābijas profesionālā līga
Saūda Arābijas profesionālā līga ir augstākā futbola līga Saūda Arābijā. Čempionātā piedalās 18 komandas. Līga tika dibināta 1976. gadā un mūsdienās tā ir viena no spēcīgākajām futbola līgām Āzijā, ņemot vērā komandu sasniegumus AFC Čempionu līgā.
Visvairāk čempionu titulus (18) ir izcīnījis Al Hilal.
LGBT kultūra Rīgā
Lesbiešu, geju, biseksuāļu un transpersonu (LGBT) kultūra Rīgā, Latvijai atgūstot neatkarību no Padomju Savienības, pamazām kļuvusi redzamāka apkārtējai sabiedrībai - notiek iznākšana ārā no pagrīdes, taču līdz Rietumeiropas un Ziemeļamerikas LGBT kopienas attīstības līmenim vēl ir samērā tāls ceļš ejams. Galvenā problēma - Latvijas sabiedrības sašķeltā attieksme homoseksualitātes un transseksualitātes jautājumu uzlūkošanā, lielākā daļa sabiedrības joprojām nebūtu gatava atzīt viendzimuma pāru laulības vai atļaut viendzimuma pāriem adoptēt bērnus, arī skolu programmās par LGBT saistītām tēmām ir ļoti maz informācijas.
Naktsdzīve
Rīgā ir atvērts viens LGBT kopienai veltīts naktsklubs - TOP Alfrēda Kalniņa ielā 4. Laikā no 2005. līdz 2019. gadam darbojās klubs-bārs Golden Ģertrūdes ielā 33/35. Kādreizējais diskobārs XXL Alfrēda Kalniņa ielā 4 tika slēgts 2017.gadā. Ilggadējais Golden klubs tika slēgts 2019. gadā.
Nevalstiskās organizācijas
Rīgā atrodas LGBT un viņu draugu apvienību Mozaīka birojs Stabu ielā 19, kuras paspārnē darbojas Testpunkts, jauniešu grupa Skapis.eu un Baltijā lielākā LGBT+ tēmām veltītā bibliotēka. Rīgā ir bāzēta jauniešu organizācija Active Rainbow, kas organizē Erasmus+ jauniešu apmaiņas projektus LGBT kopienai. 2019. gada nogalē tika dibināts Latvijas Drag King Kolektīvs (Laura Šterna, Mētra Saberova), taču 2021. gadā tika izveidota jauna apvienība - Baltijas Drag King kolektīvs (Mētra Saberova), kas organizē drag performances šovus Rīgā un piedalās Drag šovos citās Baltijas pilsētās.
Praids
Reizi trijos gados Rīgā notiek Baltijas praids,kas katru gadu rotē starp Rīgu, Viļņu un Tallinu. 2015. gadā Rīgā norisinājās EuroPride. 2021. gada Baltijas Praida nedēļa Rīgā norisinājās bez ierastā gājiena. 2022. gada vasarā (13.-19. jūnijs) norisināsies pirmais patstāvīgais Rīgas Praids.
Gala
Gala (ab) vai Gali (ka) ir pilsēta pašpasludinātajā Abhāzijas Republikā, de iure Gruzijas Abhāzijas Autonomajā Republikā. Izvietojusies Abhāzijas austrumu daļā Kolhidas zemienē Eristkali upes krastos.
Vēsture
Apdzīvotā vieta minēta 17. gadsimta kartē kā Gogieli (გოგიელი). Bijis viens no megrēļu un abhāzu kņazistes Samurzakanas centriem. No 1928. līdz 1930. gadam bija apriņķa centrs. Pilsētas statuss no 1932. gada. 1990. gadu gruzīnu—abhāzu konflikta laikā Gala bija viens no tā epicentriem; tur no 1993. līdz 2009. gadam darbojās ANO misija UNOMIG un Galā atradās viens no misijas štābiem.
Džeralds Andersons
Džeralds Frenks Andersons (en; dzimis, miris ) bija britu kara lidotājs, diplomāts un šaha problēmists.
Dzīves gājums
Dzimis Dienvidāfrikā. Pirmā pasaules kara laikā dienēja Lielbritānijas Karaliskos gaisa spēkos. Apbalvots ar Izcila Lidotāja krustu (Distinguished Flying Cross).
Pēc kara strādāja Lielbritānijas Ārlietu ministrijā un bija britu vēstniecībās Parīzē, Madridē, Lisabonā, Teherānā, Romā un Vašingtonā.
1959. gada 1. janvārī, būdams Lielbritānijas vēstniecības otrais sekretārs Vašingtonā, Džeralds Andersons tika apbalvots un kļuva par Britu impērijas ordeņa virsnieku.
Šaha kompozīcija
Savu pirmo šaha kompozīciju Andersons publicēja 14 gadu vecumā un drīz kļuva pazīstams ar saviem divvilčiem un trīsvilčiem, pašmatiem un refleksmatiem, pasaku šaha uzdevumiem. Pavisam viņš publicēja vairāk nekā 500 uzdevumus. 1960. gadā viņam tika piešķirts starptautiskā tiesneša un 1975. gadā starptautiskā meistara tituls šaha kompozīcijā.
Piemērs
Uzdevuma risinājums:
Metodisms
Metodisms ir viens no protestantisma novirzieniem. Tas radās, apvienojoties vairākām konfesijām, kuru idejas balstījās Džona Veslija dzīvē un mācībā. Metodismu nozīmīgi ietekmēja arī Džordžs Vaitfīlds un Džona brālis Čārlzs Veslijs.
Metodisms radās 18. gadsimtā, līdzās anglikāniskajai ietekmei, tam ir arī hernhūtisma un arminānisma iespaidi. Metodisti Svētos rakstus atzīst kā vienīgo savas mācības pamatu. Atpestīšanā galvenā nozīme tiek piešķirta ticībai.
Agrīnie metodisti aktīvi devās misionāru darbā uz citām pasaules vietām, tāpēc metodisms ir izplatījies arī ārpus Anglijas citur Eiropā un ASV, kopumā pasaulē veidojot 80 miljonu sekotāju lielu kopienu.
Smaržīgā zemene
Smaržīgā zemene (Fragaria moschata) ir daudzgadīgs, neliels (garumā 15-35 cm) rožu dzimtas lakstaugs.
Bruno Aide
Bruno Aide (dzimis Rīgā, miris  Rīgā) bija Latvijas gleznotājs — marīnists.
Smaržīgā zemene
Latvijā smaržīgās zemenes sastopamas samērā reti.
Bruno Aide
Biogrāfija
Bruno Aide dzimis 1913. gada 30. jūlijā Rīgā daiļamatnieka ģimenē. Māksliniecisko izglītību ieguvis, beidzot Rīgas Jaņa Rozentāla mākslas vidusskolu (1947), Latvijas Mākslas akadēmiju (1954), kur beidzis Oto Skulmes Monumentālās glezniecības klasi ar darbu "Traļu būvētava". Mākslinieku savienības biedrs no 1966. gada. Strādajis kombinātā "Māksla" (1946-1984), Teātra biedrībā, Rīgas pilsētas labiekārtošanas kombinātā kā galvenais mākslinieks un Rīgas lietišķās mākslas vidusskolā. Miris 1994. gada 13. septembrī Rīgā.
Mākslinieciskā darbība
Darbojies monumentāli dekoratīvās mākslas jomā un stājglezniecībā, kurā galvenokārt gleznojis marīnas.
Indijas Nacionālais kongress
Indijas Nacionālais kongress (en) ir viena no divām lielajām politiskajām partijām Indijā (otra ir Indijas Tautas partija).
Šī ir pasaulē lielākā un viena no vecākajām demokrātiskajām politiskajām partijām. Organizācija tika dibināta 1885. gadā. Indijas Nacionālais kongress bija galvenais Indijas neatkarības kustības dalībnieks, cīņā ar britu koloniālo valdīšanu Indijā piedalījās 15 miljoni partijas biedru un kopumā 70 miljoni cilvēku. Pēc neatkarības iegūšanas 1947. gadā Indijas Nacionālais kongress kļuva par valsts dominējošo partiju. 15 vispārējās vēlēšanās, kas notikušas pēc neatkarības iegūšanas, partija ieguva vairākumu sešas reizes, vēl četras reizes partija bijusi valdošās koalīcijas līdere, esot centrālās valdības vadītāja 49 gadus. Indijas Nacionālo kongresu lielāko tās pastāvēšanas daļu vadījuši Neru—Gandija ģimenes pārstāvji.
Knuds Enemarks
Knuds Enemarks-Jensens (da; dzimis, miris ) bija dāņu šosejas riteņbraucējs.
Serži Baržuans
Serži Baržuans Esklusa (es, dzimis ) ir Spānijas futbola treneris un bijušais futbolists, spēlēja kreisās malas aizsarga pozīcijā, bijis Spānijas futbola izlases dalībnieks.
Gandrīz visu savu spēlētāja karjeru pavadījis Barcelona komandā. Ar Barcelona viņš ieguva deviņus titulus, tai skaitā trīs La Liga titulus un vienu UEFA Kausu ieguvēju kausu.
Ar Spānijas futbola izlasi piedalījies 1994. un 1998. gada FIFA Pasaules kausā, kā arī 1996. 2000. gada Eiropas čempionātā.
Pēc spēlētāja karjeras beigām kļuvis par treneri. Vadījis komandas Spānijā un Ķīnā.
Spēlētāja karjera
Barcelona
Cēsu vecā alus darītava
Cēsu vecā alus darītava jeb Vecais alus brūzis ir 1878. gadā celta alus darītavas ēka Cēsīs.
Vēsture
Cēsu viduslaiku pilī alus tika gatavots jau Livonijas ordeņa laikos. Rakstos alus darītava pirmo reizi pieminēta 1590. gadā pils revīzijas protokolā, un tā aizņēmusi plašu telpu pils dienvidaustrumu korpusa pirmajā stāvā. Tās pirmais īpašnieks bija grāfs Emanuels fon Zīverss, Cēsu pils muižas saimnieks.
1922. gadā nodibināta sabiedrība "Augļu dārzs", kurā ietilpst arī vecā Cēsu alus darītava. 1976. gadā izveidojas ražošanas apvienība "Cēsu alus". 1988. gadā, atdaloties Naukšēnu un Vidzemes (Gulbenes) alus darītavai, ražotne pārtop par valsts Cēsu alus darītavu. 1995. gadā pēc privatizācijas izveidojas akciju sabiedrība "Cēsu alus".
Alus darītavas pārveidošana
2000. gadā sāk būvēt jauno alus darītavu. Uzņēmums "Cēsu alus" vecajā alus darītavā atspirdzinošos dzērienus ražoja no 1976. līdz 2001. gadam, kad pārgāja uz jauno ēku Aldaru laukumā 1, Cēsīs. Bija ierosinājumi par vecās alus darītavas tālāku izmantošanu, kas paredzēja, ka pilsēta par savām akcijām varētu iegūt bijušo muižas klēti un ēkas līdzās parkam muzeja un pils parka apsaimniekošanas vajadzībām. Pārējo vecās alus darītavas ēku un telpu izmantošana būtu saistāma ar Cēsu vecpilsētas stratēģisko attīstību plašākai tūristu piesaistei un Pils parka izmantošanai sabiedriskām vajadzībām.
Šobrīd vecākā alus darītava Baltijā un Ziemeļeiropā ir pārveidota par mūsdienīgu izstāžu centru, kur katru gadu augustā Mākslas festivāla laikā notiek laikmetīgās mākslas izstādes. Pārējā laikā veco, kolorīto ēku var apskatīt tikai no ārpuses.
Turpmākās ieceres
Kopš 2013. gada brūža īpašnieks ir Vides risinājumu institūts, kas iecerējis brūža kompleksā izveidot Zinātnes, mākslas un gastronomijas centru, kur satikties zinātniekiem, māksliniekiem, pavāriem un citu nozaru speciālistiem. Sadarbības rezultātā varētu rast jaunas pieejas vides problēmu risināšanā, atdzīvināt vietas kultūrvēsturisko vērtību, apvienojot vēsturisko arhitektūru ar nākotnes redzējumu.
Sadarbībā ar latviešu jaunajiem arhitektiem Andru Odumāni un Austri Mailīti brūzim ir izveidota jauna arhitektoniskā vīzija. Tā atbilst slow architecture stilam, tiktu veidota pakāpeniskā attīstībā, pašam pārbūves procesam kļūstot par performanci. Brūža rekonstrukcijas beigām nav noteikts ne gads, ne datums — tā norisināsies nemitīgā attīstībā.
Eness Inals
Eness Inals (tr, dzimis ) ir Turcijas futbolists, spēle uzbrucēja pozīcijā, Turcijas futbola izlases dalībnieks. Kopš 2020. gada Inals pārstāv La Liga komandu Getafe CF.
Turcijas futbola izlases sastāvā Inals debitēja pret Luksemburgu.
Aleksandrs Volkanovskis
Aleksandrs Volkanovskis (en, dzimis 1988. gada 29. septembrī) ir profesionāls jauktās cīņas mākslas (MMA) cīkstonis no Austrālijas. Profesionālā līmenī viņš cīnās kopš 2012. gada, pazīstams ar dalību UFC cīņu organizācijas turnīros. Pašreizējais UFC Pusvieglā svara čempions. Ieņem 2. vietu oficiālajā UFC rangā starp labākajiem cīnītājiem neatkarīgi no svara kategorijas (pound-for-pound). Pirms debijas UFC Volkanovskis 2015. gadā sacentās kā profesionāls bokseris.
Jaukta cīņas mākslas karjera
Sākot kā amatieris vidējā svarā un panākot 4:0, pirms kļuva par profesionāli, Volkanovskis ir cīnījies dažādās MMA organizācijās Okeānijas reģionā Āzijā no 2012. gada līdz 2016. gada jūlijam, pirms parakstīja līgumu ar UFC. Viņš ieguva Pacific Xtreme Combat (PXC) titulu un divus Austrālijas cīņas čempionāta (AFC) titulus svarā. Pirms pievienošanās UFC Volkanovskis ar 10 uzvarām pēc kārtas sasniedza rekordu 13:1.
Personiskā dzīve
Volkanovskis ir precējies, viņam ir divas meitas. Viņš parādījās kā treneris amatieru MMA realitātes šovā Malaysia Invasion. Viņa tēva maķedoniešu un mātes grieķu tautību izcelsmes dēļ viņš izmanto iesauku "Lielais", atsaucoties uz Aleksandru Lielo, apgalvojot, ka viņa "tēvs ir maķedonietis un māte ir grieķiete", kas veido viņa identitāti un etniskās saknes.
Demokrātiskais sociālisms
Demokrātiskais sociālisms ir politiska ideoloģija, kas aizstāv demokrātisku valsts pārvaldi kopā ar ražošanas līdzekļu sociālu kopīpašumu, bieži iestājoties arī par demokrātisku darbavietu pārvaldi. Terminu "demokrātiskais sociālisms" reizēm lieto tāpat kā "sociālisms", bet pievieno "demokrātiskais", lai to nošķirtu no marksistu-ļeņinistu tipa sociālisma, kurš parasti tiek uzskatīts par nedemokrātisku.
Demokrātisko sociālismu nošķir gan no padomju tipa plānveida ekonomikas, kur ekonomiku kontrolē un plāno valsts, gan no sociāldemokrātijas, kura aizstāv demokrātiju, kapitālisma regulēšanu un labklājības valsts izveidošanu. No padomju tipa nošķir, jo nesakrīt uzskati par demokrātiju un centralizētu ekonomiku. No sociāldemokrātijas nošķir, jo sociāldemokrātija, atšķirībā no demokrātiskā sociālisma, nemēģina mainīt sistēmu, bet gan uzlabot jau pastāvošo kapitālisma iekārtu.
Latvijas Republikas Ministru kabineta balva
Ministru kabineta balva ir Latvijas Republikas Ministru kabineta apbalvojums, ko piešķir par nozīmīgiem darbiem vai nopelniem demokrātiskas un tiesiskas Latvijas valsts attīstībā, saimnieciskajā vai sabiedriskajā darbībā vai citās valstij nozīmīgās jomās.
Ministru kabineta balva ir Ministru kabineta Goda diploms, Ministru kabineta balvas krūšu nozīmīte un naudas balva 7115 eiro apmērā. Gada laikā var piešķirt ne vairāk kā sešas Ministru kabineta balvas (gan fiziskām, gan juridiskām personām).
Ministru kabineta balvu simboliski atjaunoja 1995. gadā kā 1937. gadā nodibinātās Tēvzemes balvas turpinājumu. 2012. gadā nozīmītes un diploma dizains tika izmainīts - agrākās rombveida nozīmītes vietā sāka pasniegt apaļu ar trijām zvaigznēm.
Welcome to Fabulous Las Vegas
Welcome to Fabulous Las Vegas zīme (no en) ir 7,6 m augsta zīme Lasvegasā, kas izveidota 1959. gada maijā.
Zīmi pēc vietējā pārdevēja Teda Rodžiha lūguma izveidoja Betija Vilisa. Rodžihs to vēlāk pārdeva Klārkas apgabalam. Atrodas Lasvegasas bulvāra dienvidos, netālu no Makkeirena starptautiskās lidostas. Zīme patiesībā atrodas Paradaisas (Paradise) teritorijā, apmēram 6,4 km uz dienvidiem no patiesās Lasvegasas robežas.
Lasvegasas pilsētas padome 2002. gadā uzstādīja vēl vienu zīmi tieši pie Lasvegasas pilsētas robežas Welcome to Fabulous Downtown Las Vegas, jo Welcome to Fabulous Las Vegas atrodas tik tālu no pašas pilsētas. Vēl viena Welcome to Fabulous Las Vegas zīme atrodas Boulder ceļa malā, arī šī zīme atrodas ārpus pilsētas robežām.
Muonioelvena
Muonioelvena (sv) jeb Moniojoki (fi) ir 387 kilometrus gara Tornelvenas kreisā krasta pieteka Zviedrijas un Somijas ziemeļos.
Izveidojas, satekot Šēnšemēmelvenas un Leteseno upēm. Tek dienvidu virzienā. Visā tecējumā veido Zviedrijas un Somijas valsts robežu.
Botnijas jūra
Botnijas jūra (sv, fi) ir nosaukums Baltijas jūrai piederošā Botnijas jūras līča dienviddaļai starp Somijas rietumu krastu un Skandināvijas pussalas austrumu krastu. Ziemeļos Kvarkens to savieno ar Botnijas līča pārējo daļu, dienvidos Olandes jūra un Šēru jūra — ar Baltijas jūras pamatdaļu. Jūras austrumu piekrastē 2011. gadā nodibināts Botnijas jūras nacionālais parks. Jūras ziemeļaustrumos izvietotais Kvarkena arhipelāgs ir UNESCO Pasaules mantojuma objekts.
Jorkšīra
Jorkšīra (en, ) ir vēsturiska grāfiste Anglijā, lielākā grāfiste Apvienotajā Karalistē.
Lieluma dēļ (salīdzinājumā ar citām Anglijas grāfistēm), tās funkcijas lielā mērā ir pārņēmušas apakšiedalījuma vienības (Nortjorkšīra, Vestjorkšīra, Sautjorkšīra un Jorkšīras Īstraidinga). Šo pārmaiņu laikā Jorkšīru turpina atzīt par ģeogrāfisku teritoriju un kultūras reģionu. Jorkšīra ir viena no zaļākajiem Anglijas zonām. Mūsdienās 1. augustā tiek atzīmēta Jorkšīras diena.
Samsung Galaxy Ace
Samsung Galaxy Ace ir Samsung Electronics ražots viedtālrunis, kas izmanto Android operētājsistēmu. Tas bija viens no populārākajiem Samsung viedtālruņiem. Šis saziņas līdzeklis Latvijas tirgū iznāca 2011. gada februārī.
Ārējais izskats
Ārēji Samsung Galaxy Ace izskatās kā klasisks monobloks ar skārienjutīgu ekrānu. Ierīcei ir dažas līdzības ar Apple ražoto viedtālruni Apple iPhone 4.
Akumulators
Telefona komplektācijā ir litija jonu akumulators ar 1350 mAh kapacitāti. Ražotāja noteiktais akumulatora darbības laiks:
Displejs
Samsung Galaxy Ace displeja diagonāle sastāda 3,5 collas. Izšķirtspēja sastāda 320X480 pikseļus. Displejs tiek ražots pēc TFT LCD tehnoloģijas un attēlo 16,7 milj. krāsu toņu. Skārienjūtīgais sensors atbalsta DualTouch (pieskāriens ar 2 pirkstiem vienlaicīgi)un Multitouch tehnoloģiju.
Ogadenas karš
Ogadenas karš bija bruņots konflikts starp Etiopiju un Somāliju par etnisko somāliešu apdzīvotās Ogadenas provinces kontroli. Ar PSRS un Kubas palīdzību karā uzvarēja Etiopija. Karam par tuksnešaino reģionu bija stratēģiskas sekas. Marksistu režīms Etiopijā pilnībā pārgāja PSRS pusē, kamēr Somālijā pavājinājās centrālā vara, kas vēlāk noveda pie valsts pilnīga sabrukuma.
Kopš neatkarības iegūšanas 1960. gadā Somālija atbalstīja somāļu dumpiniekus Etiopijas Ogadenas provincē. 1977. gada jūlijā, cerot izmantot revolūcijas plosītās Etiopijas vājumu, Somālija iebruka Ogadenā. Šajā laikā Somālijai jau ilgstoši bija labas attiecības ar PSRS, kas arī bija sākusi veidot aliansi ar jauno Etiopijas marksistisko režīmu. Kara pirmajos divos mēnešos Somālijai izdevās okupēt Ogadenas lielāko daļu. Ar milzīgām PSRS bruņojuma piegādēm un 17 000 kareivjus liela Kubas militārā kontingenta palīdzību etiopiešiem 1978. gada martā izdevās sakaut Somāliju. Pēc aktīvās karadarbības beigām Somālija turpināja veikt partizānu karadarbību Ogadenā.
Priekšvēsture
Kristīgā Etiopijas impērija 19. gadsimta beigās iekaroja musulmaņu somāļu apdzīvoto Ogadenu. Rietumvalstis atzina Etiopijas robežas 1897. gadā. Somālijas pārējo daļu kolonizēja Lielbritānija, Francija un Itālija. 1936. gadā Etiopiju iekaroja fašistiskā Itālija, kas Ogadenu pakļāva itāļu Somālilendas pārvaldei. 1941. gadā Lielbritānija sakāva itāļus un Ogadenu līdz 1948. turpināja pārvaldīt kā Somālilendas sastāvdaļu. Briti sākotnēji plānoja visas somāļu zemes apvienot Lielaja Somālijā, taču 1948. gadā bija spiesti Ogadenas lielāko daļu atdot Etiopijai, izņemot nelielu teritoriju Britu Somālilendas pierobežā, ko Etiopijai atdeva 1954. gadā. Etiopijas kontroli pār Ogadenu atbalstīja ASV, jo 1946. gadā amerikāņu naftas kompānija noslēdza līgumu ar Etiopiju par naftas meklēšanu Ogadenā. Britu ideja par Lielo Somāliju daļēji īstenojās 1960. gadā, kad Britu Somālilenda un Itālijas Somālilenda apvienojās neatkarīgā Somālijā. Franču Somālilenda ieguva neatkarību 1977. gadā kā Džibutija. Somālija neatzina 1897. gada robežas, uzskatot tās par neprecīzām, un pretendēja uz daļu pierobežas teritoriju. Somālija arī uzstāja, ka Etiopija reāli nekad nav nodibinājusi pārvaldi tuksnešainajās Ogadenas teritorijās.
Militārā konflikta sākšanās
1963. gadā Ogadenā sākās somāļu sacelšanās, ko izraisīja etiopiešu nodokļu politika un konflikti par sezonālajām ganībām. 1964. gada aprīlī tika panākts pamiers un abās robežas pusēs izveidota demilitarizēta josla. 1963. gadā Somālija sāka saņemt militārās piegādes no PSRS un Ēģiptes, taču tās bija nepietiekamas, lai izmainītu spēku līdzsvaru. Ar Tanzānijas un Zambijas starpniecību Somālija 1967. gadā noslēdza mieru ar Keniju un 1968. gadā ar Etiopiju.
Padomju ieroču piegādes Somālijai bija sākušās jau 1963. gadā un pastiprinājās pēc 1969. gada valsts apvērsuma, kad valstī izveidojās sociālistisks režīms. 1974. gadā Somālijā sāka ierasties arī kubiešu militārie instruktori. 1974. gada revolūcija Etiopijā, kad varu sagrāba marksisti, radīja situāciju, kurā PSRS sāka atbalstīt arī Etiopiju. 1977. gada martā Etiopiju apmeklēja Fidels Kastro, kam drīz sekoja pirmie kubiešu militārie speciālisti.
Karš
1975. gadā Ogadenas somāļu dumpinieku vienības Somālija apvienoja Rietumsomālijas Atbrīvošanas Frontē, Somālijas valdības pārstāvjiem un virsniekiem pārņemot dumpinieku vadību. Turpmākajos mēnešos aktivizējās somāliešu uzbrukumi nelielajiem un vāji bruņotajiem etiopiešu garnizoniem Ogadenā. 1977. gada jūnijā somāļu partizāni uzspridzināja tiltus uz Džibutijas—Adisabebas dzelzceļa līnijas pie Dire Davas pilsētas. Partizānu sāktā ofensīva izgāzās, un Somālija pieņēma lēmumu jūlija beigās sākt atklātu karu. Divu mēnešu laikā Somālija armija bija sagrābusi Ogadenas lielāko daļu. Somālijas uzbrukumam jau no sākuma trūka stratēģisko mērķu. Somālieši vienkārši padzina Etiopijas vienības tur, kur tās bija vieglāk sakaut. Aizvien garākās piegādes līnijas nozīmēja, ka dažu dienu ilgam uzbrukumam sekoja ilgāka pauze, kas bija nepieciešama piegāžu saņemšanai. Šajā laikā etiopieši varēja izveidot aizsardzības līnijas. Somāliju novājināja 1977. gada novembrī sarautās attiecības ar PSRS, kas vairs nepiegādāja ieročus. Somālijai bija vāja kara aviācija un gaisa telpu kara reģionā ar padomju un kubiešu atbalstu kontrolēja etiopieši.
Somālijas ofensīva 1977. gada jūlijā cerēja izmantot Etiopijas revolucionāro sabrukumu. Mengistu Hailes Mariama jauno režīmu apdraudēja armijas sabrukums, Eritrejas dumpinieki, un militāro attiecību saraušana ar ASV 1977. gada aprīlī. Šajā brīdī Somālija bija pārliecināta, ka ātra uzvara Ogadenā varētu novest pie jauna režīma izveidošanās Etiopijā, kas atzītu jaunās robežas. Tikmēr Etiopija 1976. gada decembrī un 1977. gada maijā noslēdza ieroču iegādes līgumus ar PSRS.
1977. gada pavasarī Somāliju apmeklēja PSRS formālais valsts galva Podgornijs. Tā paša gada martā Etiopiju apmeklēja Fidels Kastro. Augusta beigās Siads Barre devās uz Maskavu, taču tika ignorēts un nesaņēma nekādu padomju atbalstu. Oktobrī Mengistu Haile Mariams apmeklēja Kubu un PSRS. Redzot aizvien pieaugošo padomju atbalstu Etiopijai, 13. novembrī Somālija izraidīja visus padomju un kubiešu speciālistus no valsts. Tam sekoja masīva padomju militārā palīdzība Etiopijai, kas dažu mēnešu laikā šai valstij piegādāja tonnām ieroču, kuru vērtību lēsa uz 1 miljardu ASV dolāru. Etiopijas spēkus pakāpeniski papildināja kubiešu kareivju, kas mācēja apieties ar modernajiem ieročiem un kara lidmašīnām.
1978. gada janvārī sākās etiopiešu-kubiešu pretuzbrukums, kas martā vainagojās ar panākumiem. Pretuzbrukumā piedalījās viena kubiešu un piecas etiopiešu divīzijas. 9. martā Somālijas karaspēks saņēma pavēli pamest Ogadenu. Lai arī somāliešu dzīvā spēka zaudējumi bija nelieli, armija atkāpjoties zaudēja vismaz trešdaļu visa smagā bruņojuma. Pārējā ieroču daļa kļuva aizvien grūtāk izmantojama, jo no PSRS vairs netika saņemtas rezerves daļas.
Konflikta turpinājums
Kastro nevēlējās pārāk dziļi iesaistīties vēl vienā pilsoņu karā (papildus Angolai) un lielākā daļa Kubas armijas vienību drīz pameta Ogadenu, nobāzējoties Adisabebas tuvumā, kur kalpoja par režīma drošības garantu, bet etiopiešu labākās vienības devās uz Eritreju cīnīties pret vietējiem dumpiniekiem. Somāliešu partizāni atsāka darboties un 1978. gada 18. jūnijā atkal iznīcināja Džibutijas-Adisabebas dzelzceļa līniju. Etiopija atbildēja ar Somālijas bombardēšanu, kas turpinājās līdz 1978. gada decembrim. 1979. gada vasarā Somālijas armijas vienības atkal iebruka Ogadenā. Atbildot Etiopija atsāka Somālijas bombardēšanu. Sadursmes abu valstu starpā turpinājās līdz miera līguma noslēgšanai 1988. gadā. Šajā laikā Siada Barres režīmu aizvien vairāk novājināja pilsoņu karš, kas noveda pie viņa krišanas un valsts sabrukuma.
Sojuz-6
Sojuz-6 (Союз-6) bija PSRS Sojuz sērijas pilotējams kosmosa kuģis. Tas orbītā tika palaists.
Pirmoreiz kosmosā bija trīs kosmos kuģi (Sojuz-6, Sojuz-7 un Sojuz-8). Kuģī Sojuz-6 pirmo reizi kosmosā tika veikta metināšana.
Galvenie uzdevumi
Otrs svarīgākais uzdevums bija vakuuma metināšana, kas pirmo reizi tiktu veikta kosmosā. Sojuz-6 bija īpaši pielāgots metināšanas eksperimentam, kuģim nebija saslēgšanās aprīkojuma, atšķirībā no Sojuz-7 un Sojuz-8. Bija paredzēts arī eksperiments Fakel, lai noteiktu ballistisko raķešu palaišanu.
Apkalpe
Kuģa Sojuz-6 apkalpe augšupceļā un lejupceļā:
Rezerves apkalpe:
Lidojuma gaita
Sojuz-6 tika palaists 11:10:00 UTC ar nesējraķeti Sojuz no Baikonuras kosmodroma 31. starta laukuma 6. palaišanas iekārtas.
12. oktobrī startēja Sojuz-7. Trešais kosmosa kuģis Sojuz-8 tika palaists gada 13. oktobrī.
Sojuz-7 un Sojuz-8 saslēgšanās neizdevās automātiskajai tuvošanās sistēmas Igla kļūmes dēļ. Pēc vairāku dienu mēģinājumiem, šī programmas daļa tika atcelta.
16. oktobrī tika veikts metināšanas eksperiments. Sojuz-6 orbitālajā nodalījumā bija uzstādīta 50 kg iekārta Vulkan, ar ko varēja veikt metināšanu bezsvara stāvoklī un kosmiska vakuuma vidē. Iekārta bija izgatavota Elektrometināšanas institūtā Kijevā.
Metināšanas eksperimenta laikā apkalpe atradās nolaižamajā aparātā, bet orbitālais nodalījums tika dehermetizēts. Vulkan iekārta tika vadīta attālināti no paneļa nolaižamajā aparātā. Kontrole notika pēc gaismas tablo un uz Zemes pēc telemetrijas. Tika izmēģinātas trīs dažādas metināšanas metodes: izmantojot elektronu kūli, zemspiediena plazmas loku un kūstošo metināšanas elektrodu. Vēlāk uz Zemes tika novērtēts, ka metinājuma kvalitāte kosmosā nebija zemāka par Zemes metinājumiem.
Pēc eksperimenta orbitālais modulis tika hermetizēts, ielaists gaiss, un apkalpe devās pēc metinājuma paraugiem. Izrādījās, ka eksperimentā ar elektronu kūli bija pārgriezts metināšanas galds, un kosmosa kuģa korpusā palicis 20 — 25 cm garš izkausēts padziļinājums. Tā kā kosmonautiem nebija skafandru, bija gaisa noplūdes risks, tāpēc apkalpe atgriezās nolaižamajā aparātā un pazemināja gaisa spiedienu. Tad Kubasovs atkal devās uz orbitālo nodalījumu, lai ātri savāktu paraugus.
16. oktobrī Sojuz-6 veica nolaišanos. Nolaižamais aparāts nosēdās 09:52:47 UTC 180 km uz ziemeļrietumiem no Karaghandi. 10 minūšu laikā ieradās meklēšanas helikopters, bet kosmonauti paši jau bija izkļuvuši no nolaižamā aparāta.
Leonardo Bonuči
Leonardo Bonuči (it; dzimis ) ir Itālijas futbolists, Itālijas A sērijas kluba Juventus un Itālijas futbola izlases aizsargs.
Sāka karjeru Milānas "Internazionale". Vēlāk spēlēja zemāko līgu klubos, līdz pievienojās Turīnas "Juventus". Pavadījis septiņus gadus Juventus, Bonuči pievienojās AC Milan, kur viņš bija arī kapteinis. 2018. gada augustā atgriezās Juventus sastāvā.
Sasniegumi
Inter Milan
Juventus
Itālija
Individuālie sasniegumi
Golomjannija (polārstacija)
Jūras hidrometeoroloģiskā krasta stacija «Golomjannija» (ru), agrāk — Ostrovgolomjannija (Остров Голомянный), ir Krievijas vissezonas hidrometeoroloģiskā polārstacija Arktikā. Izvietojusies Severnaja Zemļai pieskaitītā Sedova arhipelāga Golomjannijas salā, tās ziemeļrietumu galā Promislovija ragā.
Vēsture
Stacija izveidota 1954. gadā, uz Golomjannijas salu pārceļot Ostrovdomašņijas polārstaciju no 10 km uz dienvidaustrumiem esošās Domašņijas salas. Jaunās stacijas ēku sāka būvēt gadu iepriekš un pārcelšanās uz to norisinājās bez pārtraukumiem meteoroloģiskajos novērojumos. Staciju veido galvenā ēka, elektrostacija, pirts, garāža, noliktava un citas saimniecības ēkas.
Raginski
Raginski ir ciems Krāslavas novada Grāveru pagastā. Izvietojies pagasta dienvidu daļā 4,5 km no pagasta centra Grāveriem, 16 km no Aglonas un 250 km no Rīgas.
Apdzīvotā vieta izvietojusies abpus autoceļam P62, netālu no Sakovas ezera.
Jaunības Tekas
Jaunības Tekas ir žurnāls latviešu valodā. Iznācis 1910-1930 gados vienreiz mēnesī, katra mēneša 1. dienā.
1913. un 1914. gadā žurnālā tika publicētas Aspazijas dzīves atmiņas, 1919. gadā Aspazija šos vienpadsmit tēlojumus apkopo krājumā "No atzīšanas koka".
Crew Dragon In-Flight Abort Test
Crew Dragon In-Flight Abort Test bija ASV uzņēmuma SpaceX kosmosa kuģa Crew Dragon glābšanas sistēmas izmēģinājums lielā augstumā, simulējot nesējraķetes avāriju. Tas veiksmīgi tika veikts.
Izmēģinājumu plāns
Izmēģinājums tika paredzēts kā kosmosa kuģa atdalīšanās un lidojuma priekšlaicīgas pārtraukšanas scenārijs troposfērā virsskaņas ātrumā, kad lidaparāts piedzīvo maksimālo aerodinamisko spiedienu. Crew Dragon izmantoja glābšanas sistēmas SuperDraco dzinējus, lai pēc raķetes Falcon 9 tīšas priekšlaicīgas dzinēja apstādināšanas atgrūstos no raķetes. Kosmosa kuģim vajadzēja pārorientēties, izvērst izpletņus un mīksti nosēsties Atlantijas okeānā. Sākotnēji šis tests bija ieplānots pirms bezpilota orbitālā lidojuma, tomēr SpaceX un NASA uzskatīja par drošāku izmantot lidojuma reprezentatīvo kapsulu, nevis testa kuģi no starta laukuma lidojuma priekšlaicīgās pārtraukšanas izmēģinājuma. Sākotnēji šajā testā bija plānots izmantot kapsulu C201, kas lidoja Crew Dragon Demo-1, tomēr C201 tika iznīcināta, veicot statisko dzinēju iedarbināšanas testu 2019. gada 20. aprīlī. Šim In-Flight Abort Test izmantoja kapsulu C205, kas sākotnēji tika paredzēta Crew Dragon Demo-2.